stanford-oval/wikipedia huggingface dataset:
דן בר-און
קורות חייו

בר-און נולד בחיפה בשנת 1938 להורים שעלו מגרמניה בשנת 1933 לאחר עליית הנאצים לשלטון והתיישבו במושבה הגרמנית בחיפה. אביו היה רופא בהמבורג טרם עלייתו. שם משפחתו המקורי היה ברונו, אולם השם עוברת לבר-און. הוא למד בבית הספר הריאלי, עבר בגיל 16 לבית הספר החקלאי כדורי והפך לחבר בקיבוץ רביבים, שם התגורר במשך 25 שנה. בשנת 1957 התגייס לצבא ההגנה לישראל ושירת בנח"ל.
לאחר השירות הצבאי חזר לקיבוץ. בשנים 1967 עד 1969 היה אחראי על המטע ועל עצי הפרי, כמו כן עסק בחינוך והיה גם מזכיר הקיבוץ. בשנת 1972 החל ללמוד לתואר ראשון בפסיכולוגיה במחזור הראשון של אוניברסיטת בן-גוריון במחלקה למדעי ההתנהגות. את התואר השני השלים בהצטיינות באוניברסיטה העברית בירושלים בשנת 1975 ושם סיים בשנת 1981 גם את הדוקטורט, בהנחיית פרופסור זאב קליין. בשנים 1975–1976 היה פסיכולוג צבאי. בשנת 1977 החל ללמד במחלקה למדעי ההתנהגות באוניברסיטת בן-גוריון, ובשנת 1995 קיבל מעמד של פרופסור חבר. בין השנים 1993 ל-1995 ובין 2003 לבין 2005 שימש כראש המחלקה לפסיכולוגיה ומדעי ההתנהגות.
תחום מחקרו העיקרי היה היחסים והקשר בין הורים שתפסו עמדות בכירות במשטר הנאצי לילדיהם. בר-און טיפל בניצולי שואה ובאנשים שקשורים לעימות הישראלי-הפלסטיני. בנוסף עבד כפסיכולוג קליני וטיפל בניצולי שואה ובילדיהם. בשנת 1998, הקים בר-און עם פרופ' סאמי עדואן מאוניברסיטת בית לחם את PRIME, מכון ישראלי-פלסטיני למחקרי שלום. ב-2009 יצא הספר של בר-און ועדואן, "ללמוד את הנרטיב ההיסטורי של האחר", המציג את גישת הנרטיב הדואלי.
נישואיו הראשונים היו לנילי, שהייתה אם לילדיו יערה, אורן ושני. לאחר שהתגרש התחתן בשנית, עם תמי, ד"ר לחינוך לעבודה סוציאלית, שילדה את בנם המשותף הרן.
דן בר-און נפטר ב-4 בספטמבר 2008 מסרטן ונקבר בקיבוץ רביבים. ב-2009 נערך יום עיון לזכרו, בנושא "הכרה ודיאלוג" באוניברסיטת בן-גוריון.
על עבודתו זכה במספר פרסים: בשנת 2001 זכה בפרס אלכסנדר לנגר ביחד עם סאמי עדואן, וקיבל את עיטור מסדר הכבוד של הרפובליקה הפדרלית של גרמניה מידי נשיא גרמניה. בשנת 2003 הוענק לו פרס אריך מריה רמרק לשלום, ביחד עם המשורר הפלסטיני מחמוד דרוויש, ובשנת 2005 קיבל את פרס ויקטור גולדברג לשלום במזרח התיכון ביחד עם סאמי עדואן.
ספריו

"בין פחד לתקוה: סיפורי חיים של חמש משפחות ניצולי שואה, שלושה דורות במשפחה" (1994)
"מורשת השתיקה: שיחות עם ילדי הרייך השלישי" (1997)
"על 'האחרים' בתוכנו: תמורות בזהות הישראלית מנקודת מבט פסיכולוגית-חברתית" (2005)
"ספר את חייך: יצירת דיאלוג בין יהודים וגרמנים, ישראלים ופלסטינים" (2006).
גרנד פרי טורקיה

| --- | --- |
 ענף:  מרוץ מכוניות
 תאריך ייסוד:  2005
 ארגון מפעיל:  הפדרציה הבין-לאומית לרכב 
 עיר מארחת:  Istanbul Park 
 הכי הרבה זכיות:  נהגים: פליפה מאסה (3)   יצרנים: פרארי (3)
 קואורדינטות:  40°57′20″N 29°24′30″E﻿ / ﻿40.955694444444°N 29.40825°E﻿ / 40.955694444444; 29.40825
 he
 
 תוואי המסלול באיסטנבול פארק בו נערך המרוץ
 
גרנד פרי טורקיה הוא מרוץ גרנד פרי שהתקיים במסגרת אליפות הפורמולה 1. המרוץ המתקיים לראשונה בשנת 2005 במסלול איסטנבול פארק, שתוכנן על ידי הרמן טילקה.
היסטוריה

הגרנד פרי הראשון נערך בטורקיה באוגוסט 2005 כמרוץ ה-14 בעונה. המרוץ התקיים במסלול איסטנבול פארק, שנבנה במיוחד עבור האירוע בהשקעה של כ-150 מיליון דולר. המסלול תוכנן על ידי הרמן טילקה והנסיעה בו היא נגד כיוון השעון. קימי רייקונן זינק למרות מהפול פוזישן ושמר על ההובלה לאורך כל המרוץ עד לניצחון. פליפה מאסה שסיים במקום השני במרוץ הבכורה ניצח את המרוץ בעונה לאחר מכן. טקס הענקת הפרסים לווה בשערורייה לאחר שמהמט עלי טלאט, שהעניק את הגביע, הוצג לצופים בטלוויזיה כנשיא הרפובליקה הטורקית של צפון קפריסין, מדינה שאינה מוכרת על ידי אף מדינה מלבד טורקיה. בעקבות האירוע פתחה הפדרציה הבינלאומית לרכב (FIA) בחקירה האירוע בשל פגיעה בנייטרליות הפוליטית של הארגון. בעקבות האירוע הוטל קנס של 5 מיליון דולר על המארגנים.
מספר הצופים במרוץ היה במגמת ירידה מתמדת. בעוד שבמרוץ הבכורה צפו 100,000 צופים, בשנת 2011 עמד המספר על 25,000 בלבד. לקראת שנת 2011 הודיע ברני אקלסטון על כוונתו להכפיל את התשלום הנדרש ממארגני המרוצים, אך לבסוף הדבר לא יצא לפועל והמרוץ התקיים כסדרו. ביולי 2011 הוכרז כי המרוץ לא יהיה חלק מסבב המרוצים בעונת 2012 בשל חוסר הסכמה עם השלטון הטורקי על העלויות. בינואר 2013 דחו השלטונות שוב את העסקה שהוצעה להם לחידוש המרוץ באותה שנה והביאו לביטולו הסופי של המרוץ.
במהלך שנת 2017 פורסם כי קיימת "הסכמה עקרונית" לחזרת הגרנד פרי לסבב התחרויות, אך טרם נקבע לכך מועד.
באוגוסט 2020 הוחזר המרוץ כחלק מלוח המרוצים של עונת 2020 שהשתנה במהלך העונה בעקבות מגפת הקורונה. לואיס המילטון ניצח את המרוץ, ניצחון שהבטיח לו את הזכייה באליפות בפעם השביעית. באפריל 2021 נוסף המרוץ שוב ללוח המרוצים, במקומו של גרנד פרי קנדה, שבוטל עקב מגבלות הקורונה. שבועיים לאחר מכן בוטל בשל נתוני הקורונה הגבוהים במדינה. בחודש יוני הוחזר ההמרוץ ללוח המרוצים, הפעם במקומו של גרנד פרי סינגפור.
היסטוריה > המנצחים במרוץ

| שנה | נהג | יצרן |
| --- | --- | --- |
| 2021 | פינלנד ולטרי בוטאס | מרצדס |
| 2020 | בריטניה לואיס המילטון | מרצדס |
| 2011 | גרמניה סבסטיאן פטל | רד בול-רנו |
| 2010 | בריטניה לואיס המילטון | מקלארן-מרצדס |
| 2009 | בריטניה ג'נסון באטן | בראון-מרצדס |
| 2008 | ברזיל פליפה מאסה | פרארי |
| 2007 | ברזיל פליפה מאסה | פרארי |
| 2006 | ברזיל פליפה מאסה | פרארי |
| 2005 | פינלנד קימי רייקונן | מקלארן-מרצדס |
הערות שוליים

↑  Turks fined only $5m, GrandPrix.com, 19 September 2006
↑  Webber rues poor Turkish GP crowd, Autosport, 7 June 2009
↑  Turkish Grand Prix poised to lose 2012 F1 calendar spot, BBC, 29 July 2011
↑  Turkish Grand Prix return 'agreed in principle', ESPN, 12 April 2017
↑  Formula 1 2020: Turkey, Bahrain and Abu Dhabi confirmed to conclude season, BBC, 25 August 2020
↑  Lewis Hamilton wins seventh Formula 1 title - equalling Michael Schumacher, BBC, 15 November 2020
↑  Turkey replaces cancelled Canadian GP on 2021 F1 calendar, Motorsport.com, 28 April 2021
↑  Austria to host F1 double-header after Turkish GP is called off, Motorsport.com, 14 May 2021
↑  Turkey replaces Singapore GP on 2021 F1 calendar, MotorSport.com, 25 June 2021
גרנד פרי הונגריה

| --- | --- |
 ענף:  מרוץ מכוניות
 תאריך ייסוד:  1936 
 ארגון מפעיל:  הפדרציה הבין-לאומית לרכב 
 עיר מארחת:  הונגרורינג 
 הכי הרבה זכיות:  נהגים: לואיס המילטון (8)   יצרנים: מקלארן (11)
 אתר רשמי
 קואורדינטות:  47°34′56″N 19°15′04″E﻿ / ﻿47.582222222222°N 19.251111111111°E﻿ / 47.582222222222; 19.251111111111
  (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גרנד פרי הונגריה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גרנד פרי הונגריהhe
 
 מסלול הונגרורינג בו מתקיים הגרנד פרי ההונגרי מדי שנה
 
גרנד פרי הונגריה הוא מרוץ מכוניות שנתי המתקיים כחלק מסבב אליפות הפורמולה 1 ונערך במסלול "הונגרורינג", שנמצא בכפר מוגירוד, כ-18 ק"מ צפון-מזרחית לבודפשט. לואיס המילטון הוא הנהג בעל מספר הזכיות הגבוה בתחרות (7 זכיות) וקבוצת מקלארן היא הקבוצה בעלת מספר הזכיות הגבוה ביותר (11 זכיות).
היסטוריה

הגרנד פרי הראשון בהונגריה התקיים ב-21 ביוני 1936 במסלול שהוקם בתוך פארק נפליגט בעיר בודפשט. מרצדס, אאודי ואלפא רומיאו השתתפו בתחרות, כאשר כל יצרן שלח לתחרות 3 מכוניות שהתחרו בפני קהל גדול. פוליטיקה פנימית והמלחמה שהגיעה בהמשך הובילו להפסקת קיום המתחרויות והן התחדשו רק חמישים שנה לאחר מכן.
הגרנד פרי ההונגרי התחדש בשנת 1986 והיה המרוץ הראשון באליפות שהתקיים מאחורי מסך הברזל באירופה המזרחית. למרות מחירי הכרטיסים הגבוהים משך אליו המרוץ כמאתיים אלף צופים. המבנה של המסלול הוא צר, מפותל ולעיתים גם מאובק, מחוסר שימוש והדבר מכתיב סגנון מרוצים איטי בו נוסעים הנהגים זה אחרי זה ללא אפשרות לבצע עקיפות. דוגמה בולטת לכך הייתה בגרנד פרי בעונת 1990 במהלכו טיירי בוטסן, שנהג במכונית ויליאמס האיטית, חסם את דרכו של איירטון סנה עד שהשיג את הניצחון. בשל הקושי לעקוף הניצחון במסלול זה תלוי רבות בעמדת הזינוק וביציאה מעמדת הטיפולים. למרות זאת, היה זה נייג'ל מנסל בגרנד פרי של 1989 שזינק מהמקום ה-12 למרוץ ובסדרה של עקיפות מרשימות הצליח להגיע עד למקום הראשון ולזכות במירוץ.
בשנת 2001 ניצח בגרנד פרי מיכאל שומאכר, היה ניצחונו ה-51 בקריירה. בכך השווה את שיאו של אלן פרוסט. במהלך שנת 2003 הורחב מעט המסלול על מנת להגביר את קצב הנהיגה במרוצים. באותה שנה ניצח במרוץ פרננדו אלונסו בניצחון הבכורה שלו בסבב. בכך הפך לנהג הצעיר ביותר, עד אז, שמנצח מרוץ. בשנת 2008 ניצח במרוץ הייקי קובליינן, שהפך להיות הנהג המאה בתולדות האליפות שמנצח מרוץ.
בשנת 2013 נחתם חוזה לשיתוף פעולה המבטיח את המשך קיום התחרויות עד לשנת 2021. בשנת 2016 נסלל המסלול מחדש באופן יסודי והוכרז על הארכת הסכם שיתוף הפעולה בחמש שנים נוספות עד לשנת 2026.
מנצחים בגרנד פרי לפני שנה

| שנה | נהג | קבוצה | מיקום |
| --- | --- | --- | --- |
| 2024 | אוסטרליה אוסקר פיאסטרי | מקלארן | הונגרורינג |
| 2023 | הולנד מקס ורסטאפן | רד בול | הונגרורינג |
| 2022 | הולנד מקס ורסטאפן | רד בול | הונגרורינג |
| 2021 | צרפת אסטבן אוקון | רנו | הונגרורינג |
| 2020 | בריטניה לואיס המילטון | מרצדס | הונגרורינג |
| 2019 | בריטניה לואיס המילטון | מרצדס | הונגרורינג |
| 2018 | בריטניה לואיס המילטון | מרצדס | הונגרורינג |
| 2017 | גרמניה סבסטיאן פטל | פרארי | הונגרורינג |
| 2016 | בריטניה לואיס המילטון | מרצדס | הונגרורינג |
| 2015 | גרמניה סבסטיאן פטל | פרארי | הונגרורינג |
| 2014 | אוסטרליה דניאל ריקארדו | רד בול | הונגרורינג |
| 2013 | בריטניה לואיס המילטון | מרצדס | הונגרורינג |
| 2012 | בריטניה לואיס המילטון | מקלארן | הונגרורינג |
| 2011 | בריטניה ג'נסון באטן | מקלארן | הונגרורינג |
| 2010 | אוסטרליה מארק ובר | רד בול | הונגרורינג |
| 2009 | בריטניה לואיס המילטון | מקלארן | הונגרורינג |
| 2008 | פינלנד הייקי קובליינן | מקלארן | הונגרורינג |
| 2007 | בריטניה לואיס המילטון | מקלארן | הונגרורינג |
| 2006 | בריטניה ג'נסון באטן | הונדה | הונגרורינג |
| 2005 | פינלנד קימי רייקונן | מקלארן | הונגרורינג |
| 2004 | גרמניה מיכאל שומאכר | פרארי | הונגרורינג |
| 2003 | ספרד פרננדו אלונסו | רנו | הונגרורינג |
| 2002 | ברזיל רובנס באריקלו | פרארי | הונגרורינג |
| 2001 | גרמניה מיכאל שומאכר | פרארי | הונגרורינג |
| 2000 | פינלנד מיקה הקינן | מקלארן | הונגרורינג |
| 1999 | פינלנד מיקה הקינן | מקלארן | הונגרורינג |
| 1998 | גרמניה מיכאל שומאכר | פרארי | הונגרורינג |
| 1997 | קנדה ז'אק וילנב | ויליאמס | הונגרורינג |
| 1996 | קנדה ז'אק וילנב | ויליאמס | הונגרורינג |
| 1995 | בריטניה דיימון היל | ויליאמס | הונגרורינג |
| 1994 | גרמניה מיכאל שומאכר | בנטון | הונגרורינג |
| 1993 | בריטניה דיימון היל | ויליאמס | הונגרורינג |
| 1992 | ברזיל איירטון סנה | מקלארן | הונגרורינג |
| 1991 | ברזיל איירטון סנה | מקלארן | הונגרורינג |
| 1990 | בלגיה טיירי בוטסן | ויליאמס | הונגרורינג |
| 1989 | בריטניה נייג'ל מנסל | פרארי | הונגרורינג |
| 1988 | ברזיל איירטון סנה | מקלארן | הונגרורינג |
| 1987 | ברזיל נלסון פיקה | ויליאמס | הונגרורינג |
| 1986 | ברזיל נלסון פיקה | ויליאמס | הונגרורינג |
1985 – 1937: לא התקיים
| 1936 | איטליה טאצ'יו נובלארי | אלפא רומיאו | נפליגט |
הערות שוליים

↑  Formula One:a way of fine-tuning an image, Herald Tribune. 26 September 2003
↑  Hungarian GP 2001 - Triple success for Ferrari, Crash.net, 19 August 2001
↑  Hungarian Grand Prix deal extended until 2021, ESPN.com, 28 July 2013
↑  Aszfaltavató a Hungaroringen, hungaroring.hu, 14 April 2016. בהונגרית
דריית'לם

| --- | --- |
 לידה:  700 Cunninghame, הממלכה המאוחדת 
 פטירה:  המאה ה־8 
 חג:  1 בספטמבר 
 
דריית'לם (באנגלית: Dryhthelm או Drithelm או Drythelm), היה נזיר הקשור למנזר של מלרוז, וידוע מהחיבור ההיסטורי Historia Ecclesiastica gentis Anglorum של בדה ונרביליס. על פי בדה, לפני החיים הדתיים, חי דריית'לם עם משפחתו ב"מחוז של נורת'מבריה אשר נקרא "Incuneningum". Incuneningum נחשב על ידי כמה מהחוקרים המודרניים כשמו הקדום של קנינגהאם (Cunninghame), כיום חלק ממחוז אַיירשַייר (Ayrshire) שבסקוטלנד.
לאחר מאבק עם מחלה קשה, שבהדרגה החמירה ככל שהימים חלפו, דריית'לם מת באופן זמני. הוא הראה שוב סימני חיים כמה שעות מאוחר יותר, מה שהבריח בבהלה את כולם מלבד אשתו. לאחר האירוע שחווה, חילק דריית'לם את כל עושרו בין אשתו, בניו, ועניים באזור, והפך לנזיר במלרוז, שם הקדיש את עצמו וחייו לאלוהים. דריית'לם תיאר חזון ששכנע אותו כי אם ברצונו לזכות עם מותו בכניסה מיידית לגן עדן, ללא ייסורים קשים, עליו לחיות חיי אדיקות דתית על פני כדור הארץ. כנזיר הוא נודע כמי שמסוגל לסבול ייסורים גופניים חריגים, והיה באופן שגרתי מזמר מזמורי תהלים כשהוא עומד בתוך נהר טוויד גם כאשר הנהר היה קפוא.
בעת היותו מוגדר כמת, דריית'לם תיאר חוויה שבה נערך לו סיור של העולם הבא על ידי ישות עליונה רוחנית. ב"חזון של דריית'לם", לנזיר לעתיד של מלרוז הוצג הגיהנום, כור המצרף, וגן עדן, ואף פגש חלק מהנשמות שם, אולם כניסתו לגן עדן נדחתה. כור המצרף היה מקום של חום או קור קיצוניים, גיהנום מקום שבו נשרפו נשמות בעודם "חיים", העולם הבא (Heaven), מקום של אור חזק, וגן עדן (Paradise) מקום עם אור גדול אף יותר. בתיאורו מסביר דריית'לם כי "כור המצרף" הוא מקום ביניים זמני המהווה שלב ביניים, בין גיהנום וגן עדן. כתוצאה מתאור זה, כונה על ידי היסטוריון מודרני "מבשר מרוחק של דנטה".
האזכור של כור המצרף בתוך הטקסט חיוני להבנת נקודת המבט הנוצרית על העולם הבא במאה השמינית לספירה. למרות שלא ידוע באיזה שלב בהיסטוריה הופיע כור המצרף בדת הנוצרית, "הרעיון של כור המצרף כנקודת היערכות בעולם הבא, עם תכונות מוכרות, תיאורי אנרגיה והצדקה תאולוגית, ושימוש פוליטי, פרץ על אחרית הימים נוף במאה השמינית." עולה מדבריו כי כור המצרף פעלה בתוך הכנסייה כתזכורת לאנשים שלא די בלהיות מזוהה כנוצרי כדי לקבל אוטומטית את הכניסה לגן עדן, ולא אחד חייב להקדיש את חייו לעבודת היוצר. לטובת מוטיב זה, בדה ניצל את דריית'לם כמודל לחיקוי, הצגתו כמי שבעבר היה בעילית ההדיוטות (מבחינת מעמד סוציו-אקונומי) יכול לשנות את חייו ולהוביל חיים אדוקים בתחומי הכנסייה.
חזון דומה של העולם הבא דווח מאוחר יותר על ידי בוניפאס, אשר תיאר את החזון של גיהנום על ידי נזיר ממוצ' ונלוק. לפני בדה ובוניפציוס, ה"ויטה סנקטי פורסיי", ייחסה חזון דומה לגיבור משלה, Fursa, ובדה עצמו ציטט את החלק הזה.
דריית'לם נחגג מאה שנים מאוחר יותר על ידי "De pontificibus et sanctis Ecclesiae Eboracensis" של אלקווין. יותר ממאה שנה לאחר אלקווין, Ælfric מ-Eynsham חגגו את החזון, והאמינו כי הוא ניתן כדי להדריך אחרים. דריית'לם מכובד כנפטר ברשימת ה-Hugh Candidus של מלרוז. התאריך של יום החג הוא-1 בספטמבר.
הערות שוליים

↑  Colgrave, McClure and Collins, Ecclesiastical History, p. 253; Farmer, Oxford Dictionary of Saints, s.v. "Drithelm", p. 136
↑  Colgrave, McClure and Collins, Ecclesiastical History, p. 414; Farmer, Oxford Dictionary of Saints, s.v. "Drithelm", p. 136
↑  Colgrave, McClure and Collins, Ecclesiastical History, p. 253; Lapidge, "Visions", p. 462
↑  Colgrave, McClure and Collins, Ecclesiastical History, pp. 257–58; Farmer, Oxford Dictionary of Saints, s.v. "Drithelm", p. 136
↑  Colgrave, McClure and Collins, Ecclesiastical History, pp. 253–58; Farmer, Oxford Dictionary of Saints, s.v. "Drithelm", p. 136; Rabin, "Bede, Dryhthelm, and the Witness to the Other World", p. 395
1 2  Farmer, Oxford Dictionary of Saints, s.v. "Drithelm", p. 136
↑  Isabel Moreira. Heaven's Purge: Purgatory in Late Antiquity (Oxford: Oxford University Press, 2010), p. 5.
↑  Lapidge, "Visions", pp. 462–63
↑  Lapidge, "Visions", p. 462; Rabin, "Bede, Dryhthelm, and the Witness to the Other World", p. 375
↑  Farmer, Oxford Dictionary of Saints, s.v. "Drithelm", p. 136; Rabin, "Bede, Dryhthelm, and the Witness to the Other World", p. 383
↑  Rabin, "Bede, Dryhthelm, and the Witness to the Other World", pp. 383–84
↑  Blair, "Handlist", p. 563
דן בן יוסף אשכנזי

| --- | --- |
 לידה:  המאה ה־13 האימפריה הרומית הקדושה 
 פטירה:  המאה ה־13 כנראה ספרד 
 תקופת הפעילות:  ? – המאה ה־13 
 השתייכות:  ראשונים, רבני אשכנז, רבני ספרד
 תחומי עיסוק:  הלכה, פרשנות המקרא
 רבותיו:  מהר"ם מרוטנבורג
 
רבי דן בן יוסף אשכנזי חי ופעל באשכנז במחצית השנייה של המאה ה-13, ובהמשך היגר לספרד שם פעל עד לפטירתו.
ביוגרפיה

על קורותיו באשכנז ידוע מעט מאוד מלבד העובדה שהשתייך לחוגו הפנימי של מהר"ם מרוטנבורג והתערב בשאלות ציבוריות שונות. את הכינוי אשכנזי קיבל בספרד בעקבות מוצאו.
עם עלייתו של המלך רודולף הראשון בשנת 1286, וההרעה שחלה בעקבות כך במצבם של יהודי אשכנז, עזב רבי דן את אשכנז בסביבות שנת 1287/8 ועבר להתגורר בספרד בעיר סרגוסה ולאחר מכן הקים ישיבה בטולדו.
בספרד היה מעורב רבי דן בפולמוסים הלכתיים חריפים כשבחלקם הביע דעה הלכתית עצמאית וחריגה מאוד (כגון הכשר שחיטת נכרי), מה שגרם לוויכוחים סוערים עם בני תקופתו ובמיוחד עם הרשב"א.
פרשה נוספת ששמו של רבי דן נקשר בה היא זו של הטוען לנבואה נסים בן אברהם מאווילה שהסעירה את קהילות ספרד בשנת 1295 בערך, כאשר תוך כדי מאבקו של הרשב"א להוקעתו, כתב רבי דן מכתב התומך בו ובטענת נבואתו, דבר שהביך מאוד את הרשב"א שכתב:
”זה כששה חדשים עבר בכאן נער חסר לב, ובידו איגרת חתומה מיד הרב רבי דן, וכראותיה היה הדבר קשה בעיני, יען חשבו רבים את זה לקלות הדעת, כי מה שיצריך חקירה רבה, וכמעט לא יספיקו בו כל החקירות, יכתוב איש שנקרא חכם, כמעיד: 'זאת אמת'. ואין אלו דברי חכם ולא יאות כזה לנקיי הדעת רק לנמהרי הלב ולאשר לא תעשינה ידיהם תושיה.” (שו"ת הרשב"א, חלק א סימן תקמח).
למרות הוויכוחים הרבים שעברו בין הרשב"א לרבי דן נשמר ביניהם יחס של כבוד הדדי והרשב"א אף כותב ש"כדאי הוא לסמוך עליו". וגם רבינו בחיי בן אשר שהיה תלמידו של הרשב"א מביא בשמו כמה פעמים בספרו "רבינו בחיי" על התורה.
חוץ מעיסוקו ההלכתי, היה פעיל רבות גם בפרשנות המקרא ומלבד המובאות משמו בחיבורים שונים כתב כנראה גם פירוש שלם על התורה שאבד. פירושיו שנשתמרו מתאפיינים במקוריות, חדשנות ונועזות.[דרוש מקור]
לקריאה נוספת

ישראל מ' תא-שמע, רבנו דן מגלות אשכנז אשר בספרד, כנסת מחקרים - עיונים בספרות הרבנית בימי הביניים, כרך ב עמ' 157–166
הערות שוליים

↑  במקור מפוקפק (שו"ת בשמים ראש סי' כד) מסופרת גם אגדה מוזרה על כך שרבי דן כתב לעצמו תפילין בתרגום לארמית והניחן.
↑  לפי הפירוש בפ' שמות ב, כא, שם כתב, "כך שמעתי מפי הרב רבי דן ז"ל". ובפ' משפטים כד, יא.
האוזן השבורה

| --- | --- |

עטיפת הספר בגרסה האנגלית
 מידע כללי
 מאת:  הרז'ה
 שפת המקור:  צרפתית
 סוגה:  קומיקס
 מקום התרחשות:  San Theodoros 
 הוצאה
 הוצאה:  Casterman
 הוצאה בשפת המקור:  Casterman
 תאריך הוצאה:  1937
 מספר עמודים:  62
 סדרה
 סדרת ספרים:  הרפתקאותיו של טינטין
 ספר קודם:  הלוטוס הכחול
 הספר הבא:  האי השחור
 
האוזן השבורה (בצרפתית: L'Oreille cassée) הוא הספר השישי בסדרת הקומיקס "הרפתקאותיו של טינטין", שנכתבה ואוירה על ידי הסופר והצייר הבלגי הרז'ה. רצועות הקומיקס של עלילת הספר הוצגו לראשונה במהלך שנת 1937 בשחור לבן. הספר לא תורגם לעברית.
ייחודו של הסיפור הוא במפגש הראשון בין טינטין לדמות ראשית בסדרת הספרים – גנרל אלקאזאר.
ראו גם

טינטין
הרז'ה
גרנד פרי הודו

| --- | --- |
 ענף:  מרוץ מכוניות
 תאריך ייסוד:  2011 
 ארגון מפעיל:  הפדרציה הבין-לאומית לרכב 
 עיר מארחת:  Buddh International Circuit 
 הכי הרבה זכיות:  נהגים: סבסטיאן פטל (3)   יצרנים: רד בול‏ (3)
 אתר רשמי
 קואורדינטות:  28°21′02″N 77°32′05″E﻿ / ﻿28.3505°N 77.534805555556°E﻿ / 28.3505; 77.534805555556
 he
 
 תוואי המסלול בו נערך המרוץ
 
גרנד פרי הודו הוא מרוץ גרנד פרי שנתי שהתקיים בין השנים 2011–2013 במסגרת אליפות הפורמולה 1. המרוץ נערך במסלול בודהה הבינלאומי במדינת אוטר פרדש שבצפון הודו. סבסטיאן פטל ניצח את שלושת המרוצים.
היסטוריה

בתחילת שנת 1997 תוכנן לקיים מרוץ גרנד פרי בקולקטה. בדצמבר 2003 נחתם הסכם לשבע שנים לקיום מרוץ בהיידראבאד. על פי התכנון המרוץ הראשון תוכנן להתקיים בשנת 2007 במסלול שתוכנן להיבנות במקום. כחודש לאחר החתימה הופעלו לחצים להעביר את המרוץ מהיידראבאד למומבאי. ברני אקלסטון, המחזיק בזכויות המסחריות של הפורמולה 1 הכריז כי המארגנים מצפים לקיום מרוץ בהודו בתוך 3 שנים, לא משנה באיזה משני היעדים הוא יתקיים. במחצית השנייה של שנת 2004 הוכרזו שני הפרויקטים כ"מתים". עיריית מומבאי החליטה "לא לבזבז כסף על מכוניות מזהמות, בעוד ישנן בעיות חמורות יותר". השטח שעליו תוכנן להיבנות המסלול בהיידראבאד שינה את ייעודו להפך לפארק לתעשיות מתקדמות.
לאחר משא ומתן ארוך בין הוועד האולימפי ההודי ואקלסטון הוכרז ביוני 2007 על הסכם לקיום גרנד פרי במסגרת עונת 2009. המרוץ תוכנן להתקיים במסלול שאמור היה להיבנות בעיר גורגאון. בספטמבר אותה שנה הוכרז על העברת המרוץ למסלול בודהה הבינלאומי בעיר גרייטר נוידה ודחייה של שנה. בספטמבר 2008 הוכרזה על דחייה נוספת לעונת 2011.
המרוצים

מסלול בודהה הבינלאומי תוכנן על ידי הרמן טילקה מתוך מטרה להיות המסלול המהיר באליפות עם זמני הקפה של פחות מדקה ועשרים שניות. המסלול נחנך באופן רשמי ב-1 בספטמבר 2011. מרוץ הבכורה התקיים כחודשיים לאחר מכן והיה המרוץ ה-17 מתוך 19 בעונה. בקשת הויזה של חלק מאנשי הצוותים של הקבוצות השונות, ביניהם ניקו רוזברג, נהגה של קבוצת מרצדס, נדחתה. בסופו של דבר הורשו להיכנס למדינה כל אנשי הצוותים. סבסטיאן פטל זינק למרוץ מהפול פוזישן ושמר על ההובלה עד לסיומו של המרוץ במהלכו קבע גם את זמן ההקפה המהירה. ג'נסון באטן ופרננדו אלונסו השלימו את הפודיום.
פטל זינק מהפול פוזישן וניצח את המרוץ גם בשנה השנייה. באטן קבע את זמן ההקפה המהירה. מספר הצופים ירד בצורה חדה מ-95,000 צופים בשנה הראשונה ל-65,000 בשנה השנייה. הניצחון השלישי של פטל הבטיח לו את הזכייה באליפות הנהגים בעונת 2013 ואת הזכייה של קבוצת רד בול באליפות היצרנים.
ביטול המרוץ

בהתאם לתכנון הגרנד פרי אמור היה לצאת להפסקה זמנית של שנה בשנת 2014 ולשוב ללוח המרוצים בעונת 2015. בתחילת עונת 2014 הודיע אקלסטון כי הגרנד פרי ידחה בשנה נוספת לפחות ולא יחזור לפני עונת 2016. הסיבות לדחייה נבעו מוויכוח מתמשך בין FIA ובין השלטון באוטאר פראדש לגבי היקף תשלומי המס הנדרשים. הממשל המקומי ביקש להתייחס למרוצים כאירוע בידור ולא כתחרות ספורט ולהטיל מיסים גם על ההכנסות של הקבוצות מפרסים במהלך המרוץ. הנושא היה נתון במחלוקת מאז קיום המרוץ הראשון ואף הגיע לבית המשפט המקומי. משלא הושגה הסכמה הוחלט על ביטול המרוץ.
הערות שוליים

↑  'F1 in India not before 2007-2008', Rediff.com, 28 July 2003
↑  Hyderabad vrooms into F1 circuit, Times of India, 23 December 2003
↑  Mumbai jolts city’s Formula 1 dream, Times of India, 25 January 2004
↑  India 'to host GP in three years', BBC, 11 February 2005
↑  India agree deal on Grand Prix, BBC, 14 June 2007
↑    Telegraph staff and agencies, ‏Indian Grand Prix debut pushed back to 2011, The Telegraph, 29 September 2008
↑  Buddh International Circuit Receives Homologation, Motorbeam.com, 1 September 2011
↑  Visa woes for Indian Grand Prix, Times of India, 15 September 2011
↑  Indian Grand Prix: Organisers upbeat despite attendance dip, India Express, 29 October 2012
↑  Race - superb Vettel claims fourth title with India win, Formula1.com, 27 October 2013
↑  Why India's Formula 1 Grand Prix is under threat, BBC, 25 October 2013
גשר דונגהאי

| --- | --- |

 מידע כללי
 סוג:  גשר, גשר מעוגן כבלים 
 מיקום:  שאנגחאי 
 מדינה:  הרפובליקה העממית של סין 
 הקמה ובנייה
 תקופת הבנייה:  26 ביוני 2002 – 10 בדצמבר 2005 (3 שנים)
 תאריך פתיחה רשמי:  2005 
 עלות:  1.1 מיליארד אירו
 מידות
 אורך:  32,500 מטר
 רוחב:  31 מטר
 גובה:  159 מ' 
 קואורדינטות:  30°45′26″N 121°58′08″E﻿ / ﻿30.757167°N 121.968833°E﻿ / 30.757167; 121.968833
 
 
גשר דונגהאי (בסינית 东海大桥) הוא גשר המחבר בין העיר שאנגחאי שבסין לבין נמל יאנגשאן (אנ') שבאיי נפת שנגסי (אנ') (של מחוז ג'ג'יאנג) מדרום-מערב לעיר. 
השם "דונגהאי" הוא שמו בסינית של ים סין המזרחי, בו ממוקם הגשר ("גשר ים סין המזרחי").
זהו הגשר הארוך ביותר בעולם הבנוי על פני מים. אורכו הוא כ-32.45 קילומטר ורוחבו כ-31 מטר.
בניית הגשר החלה ב-26 ביוני 2002 והסתיימה ב-10 בדצמבר 2005.
ב-29 בינואר 2014, הודיעו הרשויות שיש לבנות גשר מקביל בשל הגידול בדרישות התחבורה.
גשר ברונקס וייטסטון

| --- | --- |

 מידע כללי
 סוג:  גשר תלוי, גשר, גשר אגרה 
 מיקום:  קווינס 
 מדינה:  ארצות הברית 
 הקמה ובנייה
 תקופת הבנייה:  1936 – 29 באפריל 1939 (כ־3 שנים)
 תאריך פתיחה רשמי:  29 באפריל 1939 
 חומרי בנייה:  פלדה 
 אדריכל:  אות'מאר אמאן 
 מידות
 אורך:  1,149 מ' 
 גובה:  45 מ' 
 מידע טכני
 מפתחים:  3 
 מִפְתָּח מרבי:  701 מ' 
 קואורדינטות:  40°48′04″N 73°49′45″W﻿ / ﻿40.801111111111°N 73.829166666667°W﻿ / 40.801111111111; -73.829166666667
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיגשר ברונקס וייטסטון(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיגשר ברונקס וייטסטון
 
מבט אווירי על הגשר
גשר ברונקס וייטסטון (באנגלית: Bronx Whitestone Bridge) המכונה גם "גשר וייטסטון" הוא גשר תלוי החוצה את איסט ריבר ומחבר בין רובע קווינס לרובע הברונקס בניו יורק.
הגשר, אשר נבנה על מנת לשמש אמצעי גישה לתערוכה העולמית של ניו יורק (1939), נפתח לתנועה ב-29 באפריל 1939. בעת שנבנה היו בו ארבעה נתיבים, אולם בשנת 1949 הוא הורחב לשישה נתיבי כלי רכב.
הגשר התלוי מחבר בין פארק פרי פוינט שברובע הברונקס לוייטסטון שבקווינס.
אורכו הכולל של הגשר 1,149 מטרים, ואורך חלקו המרכזי - 701 מטרים. הגשר תוכנן בדומה לגשר מצר טקומה ולאחר שהאחרון התמוטט, הוא שופץ הגשר וחוזק. הגשר בבעלות העיר ניו יורק ומתופעל על ידי רשות מנהר וגשר טרייבורו.